محنت اور روزگار کی وزارت
ملک میں بے روزگاروں کے لئے روزگار گارنٹی
نئی دہلی:10؍فروری2022:
18-2017ء ، 19-2018ءاور 20-2019 ء کئے دوران قومی شماریات کے دفتر ، شماریات اور پروگرام کے نفاذ کی وزارت کے ذریعے کرائے گئے سالانہ متواتر لیبرفورس سروےکے مطابق ملک میں 15 سال اور اُس سے اُوپر کی عمر کے لوگوں میں بے روزگاری کی شرح بالترتیب6.0 فیصد، 5.8 فیصد اور 4.8 فیصد ہے۔
روزگار پیدا کرنے کے ساتھ روزگار کی صلاحیت میں اصلاح سرکار کی اولیت رہی ہے۔چنانچہ بھارت سرکار نے ملک میں روزگار پیدا کرنے کےلئے متعدد اقدامات کئے ہیں۔بھارت سرکار نے کاروبار کی حوصلہ افزائی کرنے اور کووڈ-19کے منفی اثر کو کم کرنے کےلئے آتم نر بھر پیکیج کا اعلان کیا ہے۔ اس پیکیج کے تحت سرکار 27لاکھ کروڑ سے زیادہ کی مالی امداد مہیا کررہی ہے۔ اس پیکیج میں ملک کو آتم نر بھر بنانے اور روزگار کے مواقع پیدا کرنے کےلئے متعدد طویل مدتی منصوبے ؍پروگرام ؍پالیسیاں شامل ہیں۔
آتم نر بھر بھارت روزگار یوجناکو یکم اکتوبر 2020ء سے آتم نر بھر بھارت پیکیج 3.0کے حصے کے طورپر شروع کیا گیا ہے، تاکہ ملازمین کو سماجی تحفظ کے فوائد کے ساتھ ساتھ روزگار پیدا کرنے کےلئے متحرک کیا جاسکے اور کووڈ-19وباء کے دوران روزگار کو ہوئے نقصان کی بحالی کی جاسکے۔ ملازمین سے متعلق پرووڈنٹ فنڈ آرگنائزیشن کے توسط سے لاگو کی جارہی یہ منصوبہ ملازمین کے مالی بوجھ کو کم کرنے اور انہیں زیادہ محنت کشوں کو کام پر رکھنے کےلئے حوصلہ افزائی کرتی ہے۔مستفدین کے لئے رجسٹریشن کی آخری تاریخ 3مارچ 2021ء سے بڑھا کر 31مارچ 2022ء کردی گئی ہے۔29 جنوری 2022ء تک 1.26لاکھ اداروں کے توسط سے 46.89لاکھ مستفدین کو فائدہ پہنچایا جاچکا ہے۔
خود روزگار کی سہولت کے لئے پردھان منتری مُدرا یوجنا لاگو کی جارہی ہے۔ اس کے لئے 10لاکھ روپے تک کے آزادانہ قرض ، چھوٹی اور بہت چھوٹی صنعتوں اور اشخاص کو اُن کی کاروباری سرگرمیوں کو قائم کرنے یا اُسے وسعت دینے میں اہل بنانے کے لئے دیئے جاتے ہیں۔ اس اسکیم کے تحت 21جنوری 2022ء تک 32.12کروڑ روپے کے قرضہ جات منظور کئے جاچکے ہیں۔
سرکار نے بہار، جھارکھنڈ ، مدھیہ پردیش، اُڈیشہ ، راجستھان اوراترپردیش جیسے 6ریاستوں سے منتخبہ 116 اضلاع میں دیہی علاقوں میں نوجوانوں سمیت غیر مقیم مزدوروں اور اسی طرح کے متاثرہ لوگوں کےلئے روزگار اور روزی روٹی کے مواقع کو بڑھاوا دینے کےلئے 20جون 2020ء کو 125 دنوں کے لئے غریب کلیان روزگار ابھیان شروع کیا ہے۔
پی ایم گتی شکتی ، اقتصادی ترقی اور پائیدار ترقی کےلئے ایک انقلابی نظریہ ہے۔ اس نظریے کو سات انجنوں ، سڑک، ریلوے، ہوائی اڈہ، بندر گاہ، عوامی ٹرانسپورٹ، آبی شاہراہ اور رسد بنیادی ڈھانچے کے ذریعے چلایا جاتا ہے۔ یہ کوشش شفاف توانائی اور سب کاپریاس کے ذریعے چلائی جارہی ہے، تاکہ سب کے لئے وسیع روزگار اور کاروبار کے مواقع پیدا ہوسکے۔
سرکار نے قومی بنیادی ڈھانچہ پائپ لائن پر مسلسل توجہ دینے کے درمیان ریلوے سڑک ، شہری ٹرانسپورٹ، بجلی، مواصلات ، کپڑا اور کفایتی رہائش پر زور دیا ہے۔ بجٹ 22-2021ء کے ذریعے 22-2021ء سے پانچ سال کی مدت کے لئے 1.97لاکھ کروڑ روپے مالیت کی پیداوار سے مربوط پہل اسکیم شروع کی ہے۔ ان تمام پہلوں سے اجتماعی طور سے روزگار پیدا ہونے اور درمیانی و طویل مدت میں اس کے کثیر رخی اثرات کے توسط سے پیداوار کو بڑھاوا ملنے کی امید ہے۔
بھارت سرکار چھوٹی اور بہت چھوٹی و درمیانی درجے کی صنعتوں کی وزارت کی پردھان منتری کے روزگار پیدا کرنے کے پروگرام ، مہاتما گاندنی گرامین روزگار گارنٹی یوجنا اور دیہی ترقیات کی پنڈت دین دیال اپادھیائے گرامین کوشل یوجنا اور رہائش و شہری امور کی وزارت کی نیشنل اربن لائیولی ہڈ مشن کے توسط سے روزگار پیدا کرنے کا عمل شروع کیا ہے۔
ان اقدامات کے علاوہ سرکار کے مختلف اہم پروگرام جیسے میک اِن انڈیا، ڈیجیٹل انڈیا، اسمارٹ سٹی مشن، تبدیلی اور شہری تبدیلی کےلئے اٹل مشن ، سب کے لئے رہائش ، بنیادی ڈھانچہ ترقی اور صنعتی راہداری کے ذریعے بھی روزگار کے مواقع پیدا کئے جارہے ہیں۔
یہ معلومات آج راجیہ سبھا میں محنت و روزگار کے وزیر مملکت جناب رامیشور تیلی نے دی۔